সুমিতা প্ৰভাকৰ

সুমিতা প্ৰভাকৰ () এগৰাকী ভাৰতীয় স্ত্ৰীৰোগ বিশেষজ্ঞ, প্ৰসূতি আৰু ছ’চিয়েল মেডিকো কৰ্মী। ভাৰতৰ বাৰাণসীৰ বেনাৰস হিন্দু বিশ্ববিদ্যালয়ৰ পৰা স্নাতক ডিগ্ৰী লাভ কৰাৰ পিছত ১৯৯৯ চনৰ পৰা ২০০১ চনলৈকে কুইন এলিজাবেথ হাস্পতাল মালয়েছিয়াত অনুশীলন কৰে। তেওঁ ভাৰতলৈ উভতি আহি ২০০১ চনৰ পৰা ২০০২ চনলৈকে দিল্লীৰ সীতাৰাম ভাৰতীয় বিজ্ঞান আৰু গৱেষণা প্ৰতিষ্ঠানত পৰামৰ্শদাতা স্ত্ৰীৰোগ বিশেষজ্ঞ হিচাপে অনুশীলন কৰিবলৈ আৰম্ভ কৰে। তেওঁ ডেৰাডুনৰ চিএমআই হাস্পতালত স্ত্ৰীৰোগ বিভাগৰ মুৰব্বী হিচাপে কাৰ্যনিৰ্বাহ কৰি আছে। তেওঁ ২০১৪ চনৰ পৰাই স্তন আৰু ছাৰ্ভাইকেল কেন্সাৰৰ বাবে বিনামূলীয়া পৰীক্ষা আৰু সজাগতা শিবিৰৰ আয়োজন কৰি আহিছে। ডেৰাডুনৰ ফেডাৰেচন অৱ অব্ষ্টেট্ৰিক এণ্ড গাইনেক’লজিকেল ছ’চাইটিছ অৱ ইণ্ডিয়াৰ সদস্য সংস্থাৰ সভানেত্ৰী হিচাপে কাৰ্যনিৰ্বাহ কৰিছিল। তেওঁ আই এম এ ডাক্তৰ এচিভমেণ্ট বঁটা, উমা শক্তি সন্মান, পি এন বি হিন্দী গৌৰৱ সন্মান, দৈনিক জাগৰণ মেডিকেল এক্সেলেন্স বঁটা, ডিভাইন শক্তি নেতৃত্ব বঁটা, যুৱ আইকন বঁটা আৰু মেডিকো-ছ’চিয়েল এক্টিভিষ্ট বঁটাকে ধৰি অসংখ্য বঁটা লাভ কৰিছে।

 শিক্ষা আৰু কৰ্মজীৱন 
তেওঁ  ১৯৯৪ চনত বাৰাণসীৰ বেনাৰস হিন্দু বিশ্ববিদ্যালয়ৰ পৰা এম বি বি এছ সম্পূৰ্ণ কৰে।১৯৯৬ চনত তেওঁ এম ডি  (অ'বছ এণ্ড গাইনে'লা) সম্পূৰ্ণ কৰে, ১৯৯৮ চনত ৰয়েল কলেজ অৱ অব্ষ্টেট্ৰিচিয়ানছ এণ্ড গাইনেক’লজিষ্টৰ পৰা এম আৰ চি অ’ জি (লণ্ডন) লাভ কৰে।

২০০৪ চনত ডেৰাডুনত আৰম্ভ কৰা আইভিএফ ইণ্ডিয়া কেয়াৰৰ প্ৰতিষ্ঠাপক, কাৰ্যবাহী সঞ্চালিকা সুমিতা প্ৰভাকৰ।তেওঁ ছাৰ্ভাইকেল কেন্সাৰ স্ক্ৰীনিঙৰ বাবে কলপস্কপি চেণ্টাৰৰ প্ৰতিষ্ঠাপক - ২০০২ চনত স্থাপিত উত্তৰাখণ্ডত এফ অ’ জি এছ আইৰ দ্বাৰা কলপস্কপিৰ বাবে চিকিৎসক প্ৰশিক্ষণৰ বাবে স্বীকৃতিপ্ৰাপ্ত একমাত্ৰ কেন্দ্ৰ।সুমিতা মহিলাৰ স্বাস্থ্য, স্তন আৰু গৰ্ভাশয় প্ৰতিৰোধ আৰু সজাগতাৰ দিশত কাম কৰা এটা বেচৰকাৰী সংস্থা কেন প্ৰটেক্ট ফাউণ্ডেশ্যনৰ প্ৰতিষ্ঠাপক সভাপতি আছিল।

কেন প্ৰটেক্ট ফাউণ্ডেশ্যনৰ সভানেত্ৰী হিচাপে সুমিতাই উত্তৰাখণ্ড আৰু নিকটৱৰ্তী ৰাজ্যসমূহত স্তন আৰু ছাৰ্ভাইকেল কেন্সাৰ প্ৰতিৰোধ আৰু সজাগতাৰ বাবে বিনামূলীয়া স্ক্ৰীনিং, শিক্ষামূলক আৰু প্ৰশিক্ষণ শিবিৰৰ আয়োজন কৰাত অতি সক্ৰিয়। তেওঁ আশা কি কিৰণ অভিযানৰ প্ৰতিষ্ঠাপক, যাৰ লক্ষ্য হৈছে আশা আৰু অংগনবাড়ী কৰ্মীসকলক স্তন আৰু জৰায়ুৰ মুখৰ কৰ্কট ৰোগ প্ৰতিৰোধৰ বাবে বিনামূলীয়া প্ৰশিক্ষণ আৰু সংবেদনশীলতা প্ৰদান কৰা।

 জীৱনী 
তেওঁৰ মাক শিক্ষয়িত্ৰী আৰু দেউতাক আইডিপিএলত প্ৰশাসনিক বিষয়া আছিল, তাইৰ স্কুলীয়া শিক্ষা কেন্দ্ৰীয় বিদ্যালয় আইডিপিএলৰ পৰা হৈছিল। তেওঁৰ এজন ল’ৰা আছে। তেওঁৰ স্বামী গুৰদীপ সিং এজন অস্থিৰোগ বিশেষজ্ঞ।

 সন্মান 

 ২০০৮ চনত চিকিৎসা বিজ্ঞানৰ ক্ষেত্ৰত বিশিষ্ট সেৱাৰ স্বীকৃতি স্বৰূপে ইণ্ডিয়ান মেডিকেল এছ'চিয়েশ্যনৰ দ্বাৰা আইএমএ ডক্টৰ এচিভমেণ্ট বঁটা 
 ২০১৩ চনত মহিলাৰ স্বাস্থ্যৰ ক্ষেত্ৰত বিশিষ্ট সেৱাৰ স্বীকৃতি স্বৰূপে উত্তৰাখণ্ডৰ ৰাজ্যপালৰ দ্বাৰা উমা শক্তি সন্মান 
 বন্ধ্যাত্বৰ চিকিৎসাৰ ক্ষেত্ৰত বিশিষ্ট সেৱাৰ স্বীকৃতি স্বৰূপে অমৰ সিঙৰ দ্বাৰা বিশ্ব ব্যৱসায় আৰু উৎকৃষ্টতা বঁটা 
 ২০১৪ চনত ঋতুস্ৰাৱৰ স্বাস্থ্য আৰু স্তনৰ কৰ্কট ৰোগৰ বিষয়ে সজাগতা বিয়পোৱাত বিশিষ্ট সেৱাৰ স্বীকৃতি স্বৰূপে যুৱ আইকন বঁটা 
 ২০১৪ চনত মহিলাৰ স্বাস্থ্যসেৱাৰ ক্ষেত্ৰত বিশিষ্ট সমাজ সেৱাৰ স্বীকৃতি স্বৰূপে অমৰ উজালা প্ৰকাশনৰ অমৰ উজালা সমৰ্পণ অৰ সন্মান।
 উত্তৰাখণ্ডৰ পাহাৰীয়া অঞ্চলত মহিলাৰ স্বাস্থ্যসেৱাৰ বিশিষ্ট সেৱাৰ স্বীকৃতি স্বৰূপে টাইমছ অৱ ইণ্ডিয়াৰ স্বাস্থ্য আইকন বঁটা 
 উত্তৰাখণ্ডৰ দূৰৱৰ্তী অঞ্চলসমূহত স্তন আৰু গৰ্ভাশয়ৰ কৰ্কট ৰোগ প্ৰতিৰোধৰ বাবে বিশিষ্ট কামৰ স্বীকৃতি স্বৰূপে পৰমৰ্থ আশ্ৰমৰ স্বামী চিদানন্দৰ দ্বাৰা ডিভাইন শক্তি লিডাৰশ্বিপ বঁটা।
 দৈনিক জাগৰণে তেওঁক ২০১৮ চনত উত্তৰাখণ্ডৰ চিকিৎসা স্তম্ভসমূহত স্থান দিছিল।
 চিকিৎসা বৃত্তি আৰু সমাজৰ প্ৰতি তেওঁৰ দৃষ্টান্তমূলক অৱদান, দায়বদ্ধতা, আৰু সমৰ্পিত সেৱাৰ স্বীকৃতি স্বৰূপে ইণ্ডিয়ান মেডিকেল এছ'চিয়েশ্যন উত্তৰাকন ২০১৮-ৰ মেডিকো-ছ'চিয়েল এক্টিভিষ্ট বঁটা।

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ